Hej Bolius Eksperter  
  
Vi er ved at ombygge et Kartoffelrækkehus, hvor bjælkelaget mellem kælder- og stueetagen er fritlagt.


Må vi montere de to lag gips ned mod kælderen oppe mellem bjælkerne, så bunden af træbjælkerne er synlige mellem gipsen?


Mvh Carsten G


Må gipspladerne monteres mellem de synlige bjælker på kælderloftet?
Kære Carsten G


Hvis der er krav om at etageadskillelsen skal opfylde BD60-etageadskillelse, (at etageadskillelsen kan modstå en brand i 60 minutter) hvad etageadskillelsen mellem kælder og stueetage sandsynligvis skal i et 3 etagers byggeforeningshus, må du ikke montere gipsen mellem bjælkerne.


En bærende BD60-etageadskillelse kan fx bestå af:  
Mindst 95x170 mm træbjælker afstand fra midte til midte max 60 cm   
på oversiden mindst 21 mm gulvbrædder og   
på undersiden mindst 2 x 12 mm klasse 2 beklædning fx 2 lag gipsplader   
mellem bjælkerne mindst 95 mm fastholdt mineraluldsplade, stenuld min. 30 kg/m3.


Når der i et hus er mere end 2 etager medregnet kælderen, fx stue, 1.sal og kælder så skal etagerne brandmæssigt adskilles, normalt ved at kælderen brandmæssigt adskilles fra resten af huset med en BD60/REI60 konstruktion (konstruktion der kan modstå en brand i 60 minutter)


Læs mere her om: [Brandsikre bygningsdele](/brandsikre-bygningsdele-18405/) 

